ดิสนีย์แลนด์ ฮ่องกง ทุ่มงบ หวังใช้ "โฟรเซน" กู้นักท่องเที่ยวกลับมา - FINNOMENA
วอลท์ ดิสนีย์ ประกาศแผนลงทุนขยายสวนสนุก ฮ่องกง ดิสนีย์แลนด์ หวังอาศัยธีมจากแอนิเมชันฮิต “Frozen” ดึงดูดผู้ชมเข้าสู่สวนสนุก หลังจากปีที่ผ่านมาฮ่องกง ดิสนีย์แลนด์ ประสบปัญหาขาดทุน
11 พ.ย. 2563

วอลท์ ดิสนีย์ ประกาศแผนลงทุนขยายสวนสนุก ฮ่องกง ดิสนีย์แลนด์ หวังอาศัยธีมจากแอนิเมชันฮิต “Frozen” ดึงดูดผู้ชมเข้าสู่สวนสนุก หลังจากปีที่ผ่านมาฮ่องกง ดิสนีย์แลนด์ ประสบปัญหาขาดทุน
แผนการขยาย ฮ่องกง ดิสนีย์แลนด์ นั้นจะทยอยใช้เวลาต่อเติมประมาณ 6 ปี ในช่วง 2561-2566 ด้วยงบลงทุนประมาณ 1,400 ล้านดอลลาร์สหรัฐฯ จากดีนีย์ 657 ล้านดอลลาร์ และจากรัฐบาลฮ่องกงที่ถือหุ้นอยู่ 53% จะสมทบอีก 747 ล้านดอลลาร์
โดยดิสนีย์แลนด์จะมีการเปิดเครื่องเล่นใหม่ๆ ต่อเนื่อง พร้อมสร้างโซน Frozen ราชินีหิมะ แอนิเมชันยอดฮิตของดิสนีย์ รวมไปถึงเครื่องเล่นที่สร้างขึ้นจากธีมของซูเปอร์ฮีโร่ในเครือมาร์เวล
ซึ่งก่อนหน้านี้ฮ่องกง ดิสนีย์แลนด์ ได้เคยใช้งบปรับปรุงเครื่องเล่นไปแล้วกว่า 600 ล้านดอลลาร์สหรัฐฯ แต่งบปีล่าสุดนั้นขาดทุนถึง 20 ล้านดอลลาร์สหรัฐฯ ซึ่งนับเป็นการขาดทุนครั้งแรกตั้งแต่ปี 2554
ผลกระทบมาจากจำนวนนักท่องเที่ยวจีนที่เข้ามาเที่ยวในฮ่องกงลดลงถึง 8.7% จากปีก่อน ซึ่งนักท่องเที่ยวจีนนั้นคิดเป็นสัดส่วนประมาณ 3 ใน 4 ของนักท่องเที่ยวที่เดินทางมาฮ่องกงทั้งหมด
ส่วนด้าน เซี่ยงไฮ้ ดิสนีย์แลนด์ ที่เปิดตัวไปนั้น ทางดิสนีย์ได้ออกมาบอกว่า ไม่ได้เป็นการแข่งขันกันเองแต่อย่างใด แถมยังเป็นการเพิ่มการรับรู้แบรนด์ดิสนีย์มาสู่เอเชียอีกด้วย
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
Frozen
ดิสนีย์แลนด์
ฮ่องกง
เซี่ยงไฮ้
โฟรเซน
แชร์บทความ: